
ประกาศองค์การบริหารส่วนตำบลเกาะขันธ์
เรื่อง  ยกเลิกการประมูลจ้างด้วยระบบอิเล็กทรอนิกส์ (E-Auction ) โครงการก่อสร้างระบบประปาหมู่บ้าน
.....................................................


ตามประกาศองค์การบริหารส่วนตำบลเกาะขันธ์ เรื่องประมูลจ้างด้วยระบบอิเล็กทรอนิกส์ (E-Auction ) โครงการก่อสร้างระบบประปาหมู่บ้าน  ลงวันที่  22  พฤศจิกายน  2550 
 เพื่อประมูลจ้างด้วยระบบอิเล็กทรอนิกส์ โครงการก่อสร้างระบบประปาหมู่บ้านจำนวน 2 โครงการ คือ
1. โครงการก่อสร้างระบบประปาผิวดินขนาดกลาง  หมู่ที่ 7  ราคากลาง  1,800,000  บาท
2. โครงการก่อสร้างระบบประปาผิวดินขนาดใหญ่  หมู่ที่ 8   ราคากลาง  2,600,000  บาท
ปรากฏว่ามีผู้เสนอราคาที่ผ่านการคัดเลือกให้เข้าประมูลจ้างด้วยระบบอิเล็กทรอนิกส์ของทั้งสองโครงการเพียงโครงการละ 1 ราย เท่านั้น


ดังนั้น  อาศัยอำนาจตามเอกสารประมูลจ้างด้วยระบบอิเล็กทรอนิกส์ เลขที่ 1/2551  
การจ้างเหมาก่อสร้างระบบประปาหมู่บ้านตามประกาศองค์การบริหารส่วนตำบลเกาะขันธ์   ลงวันที่ 22  พฤศจิกายน 2550  ข้อ 6.4  “องค์การบริหารส่วนตำบลเกาะขันธ์ทรงไว้ซึ่งสิทธิที่จะยกเลิกการประมูลจ้างด้วยระบบอิเล็กทรอนิกส์ ในกรณีที่มีผู้เสนอราคาได้รับการคัดเลือกให้เข้าเสนอราคาตามประกาศข้อ 4.6 น้อยกว่า 3 ราย”  องค์การบริหารส่วนตำบลเกาะขันธ์จึงขอยกเลิกการประมูลจ้างด้วยระบบอิเล็กทรอนิกส์ โครงการก่อสร้างระบบประปาหมู่บ้าน ทั้งสองโครงการ ดังกล่าว


จึงประกาศมาให้ทราบโดยทั่วกัน



ประกาศ  ณ  วันที่  20  เดือนธันวาคม  พ.ศ.  2550



          (ลงชื่อ)  ปราโมทย์  เพ็ชรสังข์

(นายปราโมทย์  เพ็ชรสังข์)

นายกองค์การบริหารส่วนตำบลเกาะขันธ์
